text: Skyderi i Esbjerg
  30 juni 2010 kl. 05.12
  En mand fra Esbjerg har været i grundlovsforhør efter en skud-episode tirsdag aften. Politiet krævede manden fængslet, men det afviste dommeren.
  Den afgørelse er kæret til landsretten, og politiet fastholder en sigtelse for ulovlig våbenbesiddelse. 
  Episoden foregik på Stengårdsvej i Esbjerg. Der blev affyret adskillige skud, men ingen personer blev ramt. To mænd blev anholdt.  
   
  Der blev skudt med et automatisk gevær, som i det danske forsvar har type-betegnelsen M75. Geværet er fremstillet i Tyskland, og en del af dem anvendes endnu i Hjemmeværnet. 
   - Det er en privat konflikt, der helt klart ikke har tilknytning til bandekonflikten. Mere kan vi ikke sige, siger pressemedarbejder Helle Lundberg ved Syd- og Sønderjyllands Politi.
  Den ene af de to anholdte blev løsladt efter endt afhøring.
  